
Број: 05-96-12/2026                                       
Датум: 26.05.2026.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Ђокић Ђорђа из Зворника, за издавање еколошке дозволе за ЗР​-аутосервис „ЂОРЂЕ“ који се налази у хали ЈУ Технички школски центар Каракај, град Зворник, од 20.04.2026.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Ђокић Ђорђу из Зворника, ЕКОЛОШКА ДОЗВОЛА за ЗР​-аутосервис „ЂОРЂЕ“ који се налази у хали ЈУ Технички школски центар Каракај, град Зворник, на грађевинској парцели означеној као к.п. број 6722 К.О. Зворник.
2. Опис активности и постројења за које се издаје еколошка дозвола:
Објекат ЗР​-аутосервис „ЂОРЂЕ“ се налази са лијеве стране магистралног пута Зворник – Бијељина. Површина пословног простора је 90 m2 и под закупом је. Пословни простор је у приземљу и састоји се од просторије у којој су смјештене машине које се користе за поправку  и одржавање моторних возила – аутомобила. Испред радионице налази се паркинг простор за возила. Капацитет је 50 хаварисаних возила у току године. У пословном објекту обављају се послови поправке каросерије / лимарије на моторним возилима. Поступак се састоји из сљедећих фаза: припрема и чишћење, механичко уклањање старих слојева, грубо извлачење (равњање), термичка обрада (грејање и хлађење), равњање шасије, сјечење и заваривање, завршнио пеглање и антикорозивна заштита. Уређаји који се користе при раду су: ручни алати за обликовање (пеглање), електрични и пнеуматски алати, специјализована опрема за извлачење и варење, тешка опрема и мјерни системи. 
Еколошка дозвола се издаје за:


· Објекат аутосервиса, површине 90 m2
3. Инвеститор Ђокић Ђорђе из Зворника, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Ђокић Ђорђe из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке
· Све манипулативне површине потребно је асфалтирати или бетонирати ради лакшег одржавања. 
· Адекватном организацијом рада спријечити стварање гужве и застоја.

· Редовним одржавањем, ремонтовањем и држањем опреме и инсталација у исправном стању, постиже се и значајан ниво превенције у погледу емисија загађујућих материја у све дијелове животне средине.

· Емисија гасова сагоријевања горива у моторима возила свести на минимум на начин да се возила задржавају на платоу са мотором у раду, само онолико колико је неопходно за маневрисање возилом.

· Саобраћајнице и манпулативне површине одржавати уредним са свих страна предметног објекта.

· Заштита од повећане концентрације прашине на локацији нарочито у љетњем периоду препоручује се прскањем воденим млазом манипулативних површина.

· Користити технички исправну опрему, радне и помоћне машине, вршити редовна периодична испитивања од стране овлаштене институције. 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“, број 124/12).

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).

· Заштиту од повећане буке настале у процесу рада вршити употребом машина које не емитују повећан ниво буке, звучном изолацијом извора буке или објекта или слично.

· Вршити редован преглед и сервис опреме и уређаја, према спецификацији произвођача.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса. Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
            3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).

· Одржавати систем за прикупљање атмосферских отпадних вода са отворених површина.
· Санитарно – фекалне воде одводити у канализациони систем у складу са Правилником.
· Атмосферском канализацијом одводити воду са свих кровова у крајњи реципијент.
· Атмосферске воде са радно – манипулативних површина и платоа системом одводних канала одводити до сепаратора масти и уља на третман.
· Забрањен је рад на поправци аутомобила на површинама које нису намјењене за то. 
· Редовно чистити и одржавати у функционалном стању све елементе канализационог система који прикупљају отпадне воде.

· Редовно одржавати сепаратор масти и уља како би се успешно одвајале сакупљене  и зауљене фазе приспјелог ефлуента прије пуштања у крајњи реципијент  и о томе водити уредну евиденцију.
· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· У случају просипања горива, уља, антифриза из возила на локацији пословног објекта, вршити уз максималну пажњу и одмах уклонити евентуалне мрље посипањем адсорбенса на подлогу (екопор).

· Употребљени адсорбент третирати као опасни отпад и збрињавати га са овлаштеним предузећем за третман опасног отпада.
· Адекватном организацијом процеса рада спријечити настајање и расипање чврстог и течног отпада. 

· Вршити редовну техничку контролу, преглед, сервисирање и оправке машина и уређаја које користе у предметном процесу, у циљу спријечавања цурења уља из машине.
· Спречити неконтролисано расипање отпада.

· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом
· Отпад који настаје на локацији прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Уредити простор за смјештај посуда за одлагање чврстог отпада (спријечити расипање отпада).
· Комунални отпад одлагати у канте за комунални отпад које треба празнити по уговору са комуналним предузећем.
· Сви контејнери, боксеви и спремници требају бити водонепропусни, смјештени на водонепропусној површини, затворени и наткривени.
· Контејнери - канте за складиштење отпада морају јасно бити означени типом и нивоом опасности отпада.

· Спријечити неконтролисано расипање отпада.

· Закључити уговоре са овлаштеним правним лицима за одвоз и збрињавање комуналног, опасног и неопасног отпада. 

· Крпе за брисање третирати као опасан отпад и одлагати их у за то предвиђено пластично буре са поклопцем и предавати надлежној институцији на третирање.
· Опасни отпад потребно је посебно одвајати и адекватно складиштити све до њиховог преузимања. Складиштење ове врсте отпада не смије бити дуже од 12 мјесеци од момента настанка.
· Отпадне металне дијелове, пластику, папир и картон који настају у процесу рада потребно је сакупљати и продавати као секундарне сировине.
· Склопити уговор са фирмом која врши рециклажу отпадних материја из процеса производње.
· Произвођач и ималац отпада је одговоран за еколошки прихватљиво складиштење отпада прије његовог поврата или одлагања.

· Муљ из сепаратора (опасни отпад) збрињавати преко организације верификоване за збрињавање ове врсте отпада. 

· Евентуално загађено тло механички одстранити и одложити у контејнер за опасни отпад.
· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
     Табела бр.1: Врсте  отпада које се могу јавити на предметној локацији 
	Шифра
	Назив отпада

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01 04
	Метална амбалажа 

	15 01 10*
	Амбалажа која садржи остатке опасних материја или је контаминирана опасним материјама 

	15 02 02*
	Апсорбенси, филтерски материјали (укључујући филтере за уље који нису на други начин спецификовани), материјали за упијање и заштитна одјећа онечишћена опасним материјама 

	15 02 03
	Апсорбенти, материјали за филтере, крпе за брисање, заштитна одјећа која је другачија од 15 02 02* 

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01
	Стара возила из различитих средстава транспорта (укључујући машине које раде поред пута) и отпади настали ослобађањем од старих возила и одржавањем возила (изузев 13, 14 ,16 06 и 16 08)

	16 01 07*
	Филтери за уље

	16 01 08*
	Компоненте које садрже живу

	16 01 11*
	Кочионе облоге које садрже азбест

	16 01 13*
	Кочионе течности

	16 01 14*
	Антифриз течности које садрже опасне супстанце

	16 01 19
	Пластика

	16 01 20
	Стакло

	16 08 01
	Истрошени катализатори који садрже злато, сребро, ренијум, родијум, паладијум, иридијум или платину (изузев 16 08 07)

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01 39
	Пластика

	20 01 40
	Метали

	20 03
	Остали комунални отпад

	20 03 01
	Мијешани комунални отпад

	20 03 99
	Комунални отпади који нису другачије спрцификовани


     Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.
            3.3.5.   Мјере након затварања постројења
· Предузети све мјере које су захтјеване или ће се захтјевати према законима који су или

ће бити на снази.
· У случају преуређења постројења или доградње нових помоћних објеката, вршити уградњу конструктивних материјала које не садрже токсичне или радиоактивне елементе.
· На прихватљив начин околине, користити све расположиве мјере у циљу уклањања отпада.
· Отпад који би настао приликом рушења постројења, збринути на прописани начин.
· Извршити физичко уклањање постројења и објеката.
· Извршити физичко поравнавање терена и оплеменити изглед и пејзаж локације засијавањем и засађивањем одговарајућих биљних врста.

         3.4. Инвеститор, Ђокић Ђорђe из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 
Табела бр.2: Граничне вриједности квалитета ваздуха
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3
	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензин

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр.3: Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4.: Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр.5: Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 6: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ број: 44/01): 
Табела бр. 7: Граничне вриједности за квалитет воде у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01):
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,50

	3.
	Талог након 0,5 часова таложења
	ml/l
	5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	40

	8.
	Нитритни азот
	gN/m3
	10

	9.
	Нитратни азот
	gN/m3
	10

	10.
	Укупни азот
	gN/m3
	100

	11.
	Укупни фосфор
	gP/m3
	3

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	2000

	15.
	Цинк
	mg/m3
	1000

	16.
	Олово
	mg/m3
	500

	17.
	Бакар
	mg/m3
	300

	18.
	Арсен
	mg/m3
	100

	19.
	Кадмијум
	mg/m3
	10

	20.
	Никл
	mg/m3
	10

	21.
	Манган
	mg/m3
	500


5. Мониторинг
         5.1.  Одговорно лице Ђокић Ђорђе из Зворника, дужно је спроводити мониторинг загађујућих материја у периоду важења еколошке дозволе како је прописано у табели:
        Табела број 8: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга 

 сталан или повремен мониторинг
	Разлог вршења мониторинга одређеног параметра

	Квалите

вода
	Извршити

анализу

узорака

отпадне

воде у

складу са

Правилником
	На мјесту испуста из сепаратора прије упуштања у реципијент
	У складу с Правилником о условима испуштања отпадних вода у  јавну канализацију“ („Службени гласник“ Републике Српске бр. 44/01)
	Један пут годишње или по налогу инспектора
	Утврђивање утицаја на квалитет вода

	Квалитет

ваздуха
	Извршити

мјерење параметара показатеља квалитета ваздуха SО2, NО2,СО, РМ10

	Локација предметног објекта

	Мониторинг имисија загађујућох материја у складу са Уредбом о граничним вриједностима квалитета ваздуха („Службени гласник РС“ бр.124/12)
	По  налогу

инспектора

	Утврђивање утицаја на квалитет ваздуха

	Ниво буке
	Извршити мјерење нивоа буке
	Локација предметног објекта и на граници парцеле према најближим објектима
	Мјерење буке  вршити у складу са  Правилником о граничним вриједностима интензитета звука („Сл. гласник Републике Српске“, број 02/23)
	Једном годишње или по налогу инспектора
	Утврђивање утицаја буке на животну средину

	Квалитет земљишта
	Визуелно надгледање површина локације
	На локацији објекта
	Узимање узорака земљишта у случају акцидентних ситуација 

	У  случају акцидента или по налогу инспектора 
	Просипање сировина, отпада


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Одговорно лице постројења дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е
         Инвеститор, Ђокић Ђорђе из Зворника, дана 20.04.2026.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за ЗР​-аутосервис „ЂОРЂЕ“ који се налази у хали ЈУ Технички школски центар Каракај, град Зворник, на грађевинској парцели означеној као к.п. број 6722 К.О. Зворник.

        Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 2373-04/26 од 15.04.2026.године, приложио и сљедећу документацију:
· Рјешење, Одјељење за привреду, пољопривреду и друштвене дјелатности, Административнењ службе Општине Зворник, број: 08-350-45/12 од 02.02.2012.год.
· Уговор о закупу са ЈУ Технички школски центар Зворник, број: 01-1373/25 од 26.08.2025.год. 

· Копија катастарског плана, Републичка управа за геодетске и имовинско – правне послове Бања Лука, ПЈ Зворник, К.О. Зворник, број плана:15, катастарски подаци: 21.21/952.1-3-46/09 од 09.02.2009.год.
· Доказ о уплати градске административне таксе.   
       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 20.04.- 20.05.2026. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.

Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
        Сања Бјековић
Контролисао 






    НАЧЕЛНИК ОДЈЕЉЕЊА
шеф одсјека                                                                                           Бојан Стевановић





        

Доставити :                                                                                         
- подносиоцу захтјева                                                               
- еколошком инспектору
- архива

- евиденцији

